<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu amewataka waganga wote wa tiba asili kuboresha vituo vyao vya kutolea huduma ili viwe vya kisasaa Mwalimu alitoa kauli hiyo jijini hapa jana wakati akizindua maadhimisho ya siku ya tiba asili ya mwafrika, ambayo itaadhimishwa leo katika kliniki ya Mganga wa tiba asili ya Golden Sanitarium iliyopo jijini Dodoma.Alisema, katika kurasimisha huduma za tiba asili nchini, waganga wa tiba asili ni lazima waboreshe huduma zao kwa kusajiliwa wao wenyewe na kuwaorodhesha wasaidizi wao, kusajili vituo vyao vilivyoboreshwa na kusajili dawa za asili zilizotengenezwa viwandani. Mwalimu pia amewataka kuhakikisha wanatoa huduma zako kwa kuzingingatia maadili ya taaluma na kumjali mteja. Pia alisema, serikali itaendelea kuhakikisha kuwa tiba asili inaboreshwa na kuendelezwa na kwa kufanya hivyo kutasaidia kuwahudumia watanzania wengi na pia itaondoa migongano katika jamii ya kuhusisha tiba asili na ushirikia na uchawi.Katika kuhakikisha hili, kila halmashauri ina mratibu wa tiba ya asili na tiba mbadala anyesimamia namna ya kufanya usajili wa mganga, kituo na dawa za asili, alisema. Alisema kuanzia sasa vituo vya afya vya serikali vitaanza kutoa mafunzo kwa waganga wa tiba asili ili kupata uelewa wa kuwahudumia wananchi na kuwataka waganga hao kutumia fursa hiyo kwa kuhudhuria kikamilifu.Mwalimu pia amewataka waganga na wadau wa tiba asili kuzingatia Sera, Sheria, Kanuni miongozo na taratibu zinazowasimamia katika kutoa huduma za tiba asili kwa wateja wao na kukemea utoaji wa matangazo yanayokinzana na Sheria. Naye Mkurugenzi wa Kituo cha Sayansi ya Tiba Mbadala, Golden Gate, Richard Kavishe, aliomba serikali iwasaidie kupunguza gharama za usajili wa dawa, ambazo kwa sasa ni kubwa zinafikia takriban Sh 900,000. Waganga wengi wanatamani kusajili dawa zao lakini wanashindwa kutokana na ukubwa wa gharama hizo.  <topic>: KITAIFA 